**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.08.2024, ora 08:00 – 20.08.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 20.08.2024, ora 07:00**

**RÂURI**

**Debitele au fost în general staționare**, exceptând cursurile inferioare ale Sucevei și Moldovei, unde au fost în creștere datorită propagării.

Debitele se situează în general la valori sub mediile multianuale lunare, cu coeficienți moduli cuprinși între 30-60%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Barcău, Crișul Negru, Bârzava, Moravița, Caraș, Nera, Cerna, Vedea, Rm. Sărat, Bârlad, Jijia, pe cursurile Ialomiței şi Siretului, pe unele râuri din bazinele mijlocii și inferioare ale Trotuşului şi Oltului, pe unii afluenți ai Jiului, Argeșului, Moldovei, Bistriței și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staționare**, exceptând Suceava, Moldova și cursurile mijlocii și inferioare ale Someșului și Mureșului, unde vor fi în scădere.

Sunt posibile creșteri de niveluri și debite, pe unele râuri mici din zonele de munte, cu precădere din sud–vestul țării, datorită precipitaţiilor sub formă de aversă, izolat, mai însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în țară (secțiunea Baziaș) în intervalul 19 – 20.08.2024 a fost în scădere, având valoarea de 2500 m3/s**, sub media multianuală a lunii august (4300 m3/s).

În aval de Porţile de Fier debitele au fost în scădere pe sectorul Gruia – Vadu Oii și staționare pe sectorul Brăila – Tulcea.

**Debitul la intrarea în țară (secțiunea Baziaș) va fi staționar (2500 m3/s).**

În aval de Porțile de Fier, debitele vor fi staţionare pe sectorul Gruia – Calafat și în scădere pe sectorul Bechet – Tulcea.

**2.** **Situaţia meteorologică în intervalul 19.08.2024, ora 09:00 –20.08.2024, ora 06:00**

**Administraţia Naţională de Meteorologie** (A.N.M.) a emis în data de 19.08.2024, la ora 10:00, **Avertizarea Meteorologică nr. 106**, valabilă pentru 19 august (Mesaj 1) și 20 august (Mesaj 2), conform căreia:

**- MESAJ 1, COD GALBEN:** ,, *Valul de căldură se va menține, astfel încât va fi disconfort termic ridicat și caniculă în cea mai mare parte a țării. Temperaturile maxime se vor situa în general între 33 și 36 de grade.”*

**- MESAJ 1, COD PORTOCALIU:** ,, *Valul de căldură va persista pentru a șaptea zi consecutiv în sudul Banatului, nordul și centrul Crișanei, vestul și sud-vestul Transilvaniei, vestul și sudul Olteniei, sudul și centrul Munteniei, nord-estul Moldovei. Va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. În general, temperaturile maxime vor fi de 35...38 de grade și minimele de 18...23 de grade (local vor caracteriza o noapte tropicală).**”*

**- MESAJ 1, COD ROȘU:** ,, *În județele Timiș și Arad valul de căldură va persista pentru a șaptea zi consecutiv. Temperaturile maxime vor fi în general de 38...39 de grade. Va fi caniculă și disconfort termic deosebit de accentuat, iar indicele temperatură-umezeală (ITU) va depăși pragul critic de 80 de unități. Minimele, de 19...25 de grade, local vor caracteriza o noapte tropicală.”*

**- MESAJ 2, COD GALBEN:** ,,*Valul de căldură se va menține, astfel încât va fi disconfort termic ridicat și caniculă în Oltenia, jumătatea nordică a Munteniei, Dobrogea continentală, estul și sud-estul Transilvaniei, Maramureș, precum și cea mai mare parte a Moldovei. Temperaturile maxime se vor situa în general între 33 și 36 de grade. Notă: în zilele următoare, valul de căldură va persista în cea mai mare parte a țării.”*

**- MESAJ 3, COD PORTOCALIU:** ,,*Valul de căldură va persista pentru a opta zi consecutiv. În sudul Banatului, nordul și centrul Crișanei, cea mai mare parte a Transilvaniei, nord-estul Moldovei, sudul și centrul Munteniei va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. În general, temperaturile maxime vor fi de 36...38 de grade și minimele de 18...23 de grade (local vor caracteriza o noapte tropicală).”*

**- MESAJ 3, COD ROȘU:** ,,*În județele Timiș și Arad valul de căldură va persista pentru a opta zi consecutiv. Temperaturile maxime vor fi în jurul a 38 de grade. Va fi caniculă și disconfort termic deosebit de accentuat, iar indicele temperatură-umezeală (ITU) va depăși pragul critic de 80 de unități. Minimele, de 18...23 de grade, local vor caracteriza o noapte tropicală.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ARGEŞ, BACĂU, BISTRIŢA-NĂSĂUD, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, DOLJ, GALAŢI, GORJ, HARGHITA, IALOMIŢA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SUCEAVA, TULCEA, VASLUI, VÂLCEA și VRANCEA (25 prefecturi) – COD GALBEN;*

*- ALBA, BIHOR, BOTOȘANI, CARAȘ-SEVERIN, CĂLARAŞI, CLUJ, DOLJ, GIURGIU, HUNEDOARA, IAȘI, ILFOV, MEHEDINȚI, MUREŞ, OLT, SĂLAJ, SATU MARE, SIBIU, TELEORMAN şi Municipiul BUCUREŞTI (19 prefecturi) – COD PORTOCALIU;*

*- ARAD și TIMIȘ (2 prefecturi) – COD ROȘU.*

**ÎN ŢARĂ**

Vremea a fost caniculară în vest, local în sud și est și pe arii restrânse în centru, iar indicele temperatură-umezeală (ITU) s-a apropiat și a depășit ușor pragul critic de 80 de unități în cea mai mare parte a Banatului, Crișanei și Maramureșului, local în Moldova, pe arii restrânse în Muntenia și izolat în Transilvania și Dobrogea. Temperaturile maxime s-au încadrat între 29 de grade la Voineasa, Constanța-dig și Mangalia și 38 de grade la Chișineu-Criș. Cerul a fost variabil, cu înnorări după-amiaza și seara când s-au semnalat averse în general slabe și descărcări electrice în Munții Apuseni, în nordul Carpaților Orientali și izolat în Maramureș și Crișana. Vântul a suflat slab și moderat. La ora 06 se înregistrau valori termice cuprinse între 8 grade la Întorsura Buzăului și 26 de grade la Dumbrăvița de Codru și Șiria. Spre sfârșitul intervalului s-a format ceață pe arii restrânse în depresiuni și în Delta Dunării.

**LA BUCUREŞTI**

Vremea s-a menținut caniculară, cu disconfort termic ridicat, iar indicele temperatură-umezeală (ITU) a atins pragul critic de 80 de unități în centrul orașului. Cerul a fost mai mult senin, iar vântul a suflat slab și moderat. Temperatura maximă a fost de 34 de grade la Afumați, 35 de grade în Băneasa și 36 de grade la Filaret, iar la ora 6 se înregistrau 17 grade la stația meteo Băneasa, 20 de grade la Afumați și 21 de grade la Filaret.

**3. Prognoza meteorologică în intervalul 20.08.2024, ora 09:00 –21.08.2024, ora 09:00**

**ÎN ŢARĂ**

Va fi caniculă și disconfort termic ridicat în cea mai mare parte a țării. Indicele temperatură-umezeală (ITU) va atinge și depăși pragul critic de 80 de unități în vest, sud și sud-est și pe alocuri în rest. Temperaturile maxime se vor situa între 29 și 38 de grade, iar cele minime, în general, între 10 și 22 de grade. Cerul va fi variabil și doar pe arii restrânse vor fi înnorări, averse și descărcări electrice, mai ales după-amiaza și seara, cu o probabilitate mai mare în sud-vestul teritoriului și la munte. Vântul va sufla slab și moderat, cu unele intensificări pe parcursul zilei în sudul Banatului, al Olteniei și Munteniei.

**LA BUCUREŞTI**

Va fi caniculă și disconfort termic ridicat, iar indicele temperatură-umezeală (ITU) va depăși ușor pragul critic de 80 de unități. Cerul va fi variabil, iar vântul va sufla slab și moderat. Temperatura maximă va fi în jurul a 37 de grade, iar cea minimă de 18...20 de grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informații despre fenomenul de poluare a apei pârâului Suha Mică care a fost semnalat în data de 17.08.2024, în zona localității Slatina, județul Suceava.

S.G.A. Suceava a prelevat probe de apă din pârâul Suha Mică în data de 17.08.2024 din 3 secțiuni, în vederea efectuării analizelor specifice de laborator. În urma emiterii buletinelor de analiză și a interpretării rezultatelor acestora, s-au constatat următoarele:

- calitatea apei pe pr. Suha Mică, în secțiunea de monitorizare: 2 km amonte DJ 177 C Slatina – Valea Moldovei, se încadrează în clasa a II a de calitate, conform Ordinului 161/2006 (Clasă bună de calitate);

- în secțiunile din aval, în zona DJ 177C și 500 m aval de acesta, se constată o degradare a calității apei pr. Suha Mică prin creșterea concentrației de consum chimic de oxigen, amoniu și scăderea concentrației de oxigen chimic dizolvat.

Prin urmare, din interpretarea rezultatelor analizelor efectuate se poate presupune faptul că în zona reclamată a existat o evacuare punctiformă de substanțe poluante de scurtă durată ce a condus la degradarea calității pârâului Suha Mică pe un tronson de aproximativ 1 km.

S.G.A. Suceava va continua monitorizarea cursului pârâului Suha Mică în vederea depistării eventualelor deversări de substanțe poluante.

***Administrația Națională Apele Române*** informează că în data de 19.08.2024, la ora 14:00, a fost semnalată o posibilă poluare a apei râului Mureș (culoare gri a apei, miros caracteristic canalizării), pe raza municipiului Toplița (în dreptul străzii Mureșului), județul Harghita. Personalul de specialitate din cadrul A.B.A. Mureș s-a deplasat pe teren pentru investigații și prelevare de probe. Se va reveni cu informații.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 14.08.2024-18.08.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stația B-17 (mun. București) în data de 14.08.2024**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului*** ***Dâmbovița*** informează despre producerea, în data de 18.08.2024, în jurul orei 14:20, unui incendiu pe raza localității Bălteni, județul Dâmbovița. Au ars circa 4 tone de deșeuri de natură diversă, depozitate ilegal și vegetație uscată, pe o suprafață de aproximativ 2000 mp, cu emisii în atmosferă (degajări de fum). I.S.U. Dâmbovița a intervenit pentru stingerea incendiului. Lichidarea incendiului a fost anunțată la ora 15:30, în data de 18.08.2024.

***Agenţia pentru Protecţia Mediului*** ***Dâmbovița*** informează despre producerea, în data de 19.08.2024, în jurul orei 10:50, unui incendiu pe raza municipiului Târgoviște, județul Dâmbovița. Au ars deșeuri menajere (aprox. o tonă) și vegetație uscată, pe o suprafață de aproximativ 1000 mp, cu emisii în atmosferă (degajări de fum). I.S.U. Dâmbovița a intervenit pentru stingerea incendiului. Lichidarea incendiului a fost anunțată la ora 11:33, în data de 19.08.2024.

1. **În domeniul solului şi vegetaţiei**

***Agenţia pentru Protecţia Mediului*** ***Argeș*** informează despre producerea, în data de 18.08.2024, la ora 09:25, unei poluări accidentale a solului cu 30 litri de apă de zăcământ și 10 litri de țiței, în zona localităţii Leordeni, județul Argeș, din cauza unei avarii la o conductă ce aparține OMV Petrom SA. A fost afectată o suprafață de 15 mp (10 mp margine drum agricol și 5 mp cultură porumb). S-a oprit pomparea și s-a izolat conducta. S-au luat măsuri pentru remedierea avariei și curățarea zonei afectate.

***Garda Forestieră Râmnicu Vâlcea*** informează despre producerea, în data de 09.08.2024, ora 14:00, unui incendiu de litieră pe raza Ocolului Eparhial Gorj, în zona localităţii Svinița, judeţul Mehedinți. A fost afectată o suprafață de 126,7 ha. Incendiul a fost stins în data de 14.08.2024, la ora 18:00, de către personalul silvic, pompieri, jandarmi și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, în data de 14.08.2024, ora 12:30, unui incendiu de litieră pe raza Ocolului Silvic Dăbuleni, în zona localităţii Ocolna, judeţul Dolj. A fost afectată o suprafață de 6,02 ha în fond forestier proprietate publică a statului. Incendiul a fost stins în aceeaşi zi, la ora 20:00, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, în data de 11.08.2024, ora 16:00, unui incendiu de litieră pe raza Ocolului Silvic Strehaia, în zona localităţii Breznița-Motru, judeţul Mehedinți. A fost afectată o suprafață de 10,0 ha în fond forestier proprietate publică a statului. Incendiul a fost stins în aceeaşi zi, la ora 23:59, de către personalul silvic, pompieri și cetățeni.

***Garda Forestieră Ploiești*** informează despre producerea, în data de 14.08.2024, ora 19:00, unui incendiu de litieră pe raza Ocolului Silvic Sturzeni, în zona localităţii Râu Alb, judeţul Dâmbovița. A fost afectată o suprafață de 0,1 ha în fond forestier proprietate publică a statului. Incendiul a fost stins în aceeaşi zi, la ora 20:00, de către personalul silvic și cetățeni. Nu se cunoaște cauza izbucnirii incendiului.

***Garda Forestieră Râmnicu Vâlcea*** informează despre producerea, în data de 10.08.2024, ora 15:30, unui incendiu de litieră pe raza Ocolului Silvic Privat Buila, în zona localităţii Cheia, judeţul Vâlcea. A fost afectată o suprafață de 0,03 ha. Incendiul a fost stins în data de 13.08.2024, la ora 14:00, de către personalul silvic și pompieri. Nu se cunoaște cauza izbucnirii incendiului.

***Garda Forestieră Râmnicu Vâlcea*** informează despre producerea, în data de 17.08.2024, ora 14:30, unui incendiu de litieră pe raza Ocolului Silvic Dăbuleni, în zona localităţii Dăbuleni, judeţul Dolj. A fost afectată o suprafață de 0,1 ha în fond forestier proprietate publică a statului. Incendiul a fost stins în aceeaşi zi, la ora 16:30, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, în data de 15.08.2024, ora 15:00, unui incendiu de litieră pe raza Ocolului Silvic Cărbunești, în zona localităţii Vladimir, judeţul Gorj. A fost afectată o suprafață de 0,2 ha în fond forestier proprietate publică a statului. Incendiul a fost stins în aceeaşi zi, la ora 20:30, de către personalul silvic și pompieri. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Timișoara*** informează despre producerea, în data de 18.08.2024, ora 10:00, unui incendiu de litieră pe raza Ocolului Silvic Moldova Nouă, în zona localităţii Sichevița, judeţul Caraș-Severin. A fost afectată o suprafață de 1,2 ha în fond forestier proprietate publică a statului. Incendiul a fost stins în aceeaşi zi, la ora 20:00, de către personalul silvic. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Timișoara*** informează despre producerea, în data de 18.08.2024, ora 18:00, unui incendiu de litieră pe raza Ocolului Silvic Moldova Nouă, în zona localităţii Pojejena, judeţul Caraș-Severin. A fost afectată o suprafață de 4,0 ha în fond forestier proprietate publică a statului. Incendiul a fost stins în data de 19.08.2024, la ora 02:00, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Timișoara*** informează despre producerea, în data de 14.08.2024, ora 22:30, unui incendiu de litieră și coronament pe raza Ocolului Silvic Geoagiu, în zona localităţii Măgureni, judeţul Hunedoara. A fost afectată o suprafață de 0,5 ha în fond forestier proprietate publică a statului. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Râmnicu Vâlcea*** informează despre producerea, în data de 17.08.2024, ora 10:30, unui incendiu de litieră pe raza Ocolului Silvic Vânju Mare, în zona localităţii Vlădaia, judeţul Mehedinți. A fost afectată o suprafață de 3,0 ha în fond forestier proprietate privată. Incendiul a fost stins în aceeaşi zi, la ora 14:30, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 14.08.2024-19.08.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.